Iulia Tymošenko
Iulia Vladimiri filia Tymošenko (Ucrainice: Юлія Володимирівна Тимошенко, tr. Julija Volodymyrivna Tymošenko; nata die 27 Novembris 1960), alumna Universitatis Dnipropetrovskensis et Universitatis Nationalis Oeconomicae Kioviensis, est politicorum perita Ucrainae. Prima ministra Ucrainae a 24 Ianuarii ad 8 Septembris 2005 et ab 18 Decembris 2007 ad 3 Martii 2010 erat, praesidibus ab initio Victore Juščenko, denuo Victore Janukovyč. Antea annis 1999-2001 ministra energiae fuit.

Mense Decembri 2010 Victore Janukovyč novo praeside flagitante repetundarum pecuniarum accusata et die 5 Augusti inter iudicium incarcerata, die 22 Februarii 2014 decreto Concilii Supremi Ucrainae liberata est. Fautores Tymošenko putant iudicium falsis criminibus contra eam impositum esse.

Bibliographia 
 Ian Bateson, "The Fall and Troubled Rise of a Ukrainian Populist" in The Atlantic (28 Martii 2019)

Nexus externi 

Politici Ucrainae
Nati 1960
Homines vivi
Mulieres
Gubernatores civitatum
Alumni Universitatis Nationalis Oeconomicae Kioviensis
Alumni Universitatis Danapriensis